Diari Oficial de la Generalitat Valenciana


Sumari del DOGV 4377, del 13-11-2002 (2002/11076)

RESOLUCIÓ de 29 d'octubre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Generalitat Valenciana, a través de la Conselleria de Benestar Social, l'administració General de l'Estat, a través de la Delegació del Govern en la Comunitat Valenciana, l'Ajuntament de València i Càritas Diocesana de València, per a la posada en marxa d'un programa integral d'atenció a les persones que exercixen la prostitució als carrers de la ciutat de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4377

Data del DOGV
:   13-11-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/11417


Data del document
:   29-10-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria de Benestar Social
    * organització benèfica
    * administració local
    * prostitució
    * cooperació administrativa
    * administració central

RESOLUCIÓ de 29 d'octubre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Generalitat Valenciana, a través de la Conselleria de Benestar Social, l'administració General de l'Estat, a través de la Delegació del Govern en la Comunitat Valenciana, l'Ajuntament de València i Càritas Diocesana de València, per a la posada en marxa d'un programa integral d'atenció a les persones que exercixen la prostitució als carrers de la ciutat de València. [2002/X11944]
  
Subscrit, després de la tramitació prèvia reglamentària, entre la Generalitat Valenciana, a través de la Conselleria de Benestar Social, l'administració General de l'Estat, a través de la Delegació del Govern en la Comunitat Valenciana, l'Ajuntament de València i Càritas Diocesana de València, el 5 d'agost de 2002, un Conveni de col·laboració per a la posada en marxa d'un programa integral d'atenció a les persones que exercixen la prostitució als carrers de la ciutat de València, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valènciana l'esmentat Conveni, que ha quedat inscrit en el Registre de Convenis amb el número 0690/2002, i que figura com a annex d'esta resolució.
  
València, 29 d'octubre de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Generalitat Valenciana, a través de la Conselleria de Benestar Social, l'Administració General de l'Estat, a través de la Delegació del Govern a la Comunitat Valenciana, l'Ajuntament de València i Càritas Diocesana de València, per a la posada en marxa d'un programa integral d'atenció a les persones que exercixen la prostitució als carrers de la ciutat de València.
  
València, 5 d'agost de 2002
  
REUNITS
  
D'una part, l'Hble. conseller de Benestar Social, senyor Rafael Blasco Castany, en representació de la Generalitat Valenciana i en ús de les facultats que li conferix la Llei 5/1983, de 30 de desembre, modificada per la Llei 1/2002, autoritzat per Acord del Consell de data 30 de juliol de 2002.
  
L'Alcaldessa de l'Ajuntament de València, senyora Rita Barberá Nolla, en nom i representació de l'esmentat Ajuntament, d'acord amb la legislació de règim local vigent.
  
El Delegat del Govern a la Comunitat Valenciana, senyor Francisco Camps Ortiz, en ús de les facultats que se li conferixen per llei.
  
I d'una altra, el director de Càritas Diocesana de València, senyor José Mª de Scals Klein en nom i representació d'esta, autoritzat pel vigent estatut de la institució.
  
Es troben en nom i representació de les corporacions a les quals representen, els càrrecs dels quals consten per notorietat. Es reconeixen capacitat legal suficient per a l'atorgament del present conveni de col·laboració, i a l'efecte
  
MANIFESTEN
  
Primer
  
Que la Llei de la Generalitat Valenciana 5/97, de 25 de juny, per la qual es regula el sistema de servicis socials en l'àmbit de la Comunitat Valenciana, garantix, en el seu títol preliminar, article 1r, a tots els ciutadans la prevenció, el tractament i l'eliminació de qualsevol causa o situació de marginació o desigualtat social, la coordinació dels recursos i de les iniciatives públiques i privades, així com els aspectes socials dels sistemes sanitaris i educatius.
  
Segon
  
A causa de les problemàtiques generades per la prostitució es va iniciar un treball interdisciplinar d'atenció integral als que l'exercixen. L'equip d'un primer moment estava format per tècnics de la Conselleria de Benestar Social, tècnics de la Conselleria de Sanitat, personal de Policia Nacional, adscrits a estrangeria, tècnics de la Conselleria d'Economia, Hisenda i Ocupació, l'equip jurídic i tècnics dels Servicis Socials de la Regidoria de Benestar Social de l'Ajuntament de València.
  
La unitat d'atenció integral ha complit notablement amb l'objectiu de conéixer les variables que estan incidint en la problemàtica d'estes dones i que determinen què factors econòmics i socials són de més rellevància i que podran possibilitar portar a terme un treball més especialitzat encaminat a aconseguir objectius d'inserció en aquelles dones la demanda de les quals va en este sentit.
  
Tercer
  
Es proposa, per tant la realització d'un programa, en coordinació amb totes les institucions i organitzacions firmants, les bases essencials de les quals són: la prevenció, la sensibilització, l'acompanyament i la intervenció amb les persones que exercixen la prostitució, així com la informació de tot tipus de recursos de què es disposa, tot creant una comissió tècnica de seguiment d'este programa.
  
CLÀUSULES
  
Primera. Objecte del conveni
  
Elaboració i posada en marxa d'un programa d'atenció a persones que exercixen la prostitució als carrers de la ciutat de València.
  
Segona. Actuacions que cal desenvolupar
  
Per a la consecució d'esta finalitat les parts es comprometen:
  
1. Posar en comú per a la deguda execució del programa, que constituïx l'objecte del present conveni, els recursos ordinaris de què disposen i que es concreten de la manera següent:
  
a) Conselleria de Benestar Social:
  
- Servici d'atenció integral a l'immigrant (intèrprets, assessoria jurídica).
  
- Deu places d'allotjaments específics per a este col·lectiu.
  
La conselleria de Benestar Social, coordinarà, si el programa d'actuacions així ho requerix, la col·laboració d'altres departaments de l'administració de la Generalitat Valenciana en les matèries següents:
  
l Conselleria d'Economia, Hisenda i Ocupació:
  
Elaboració i desenvolupament de programes formatius amb l'aportació de locals, professorat i les seues despeses generals.
  
l Conselleria de Sanitat:
  
- Obtenció de la targeta solidària.
  
- Centre d'informació i prevenció de la sida (CIPS).
  
- Centre de suport al CAST.
  
b) Ajuntament de València:
  
- centres municipals de Servicis Socials
  
- centre d'atenció a persones sense sostre
  
- quatre places en el pis per a dones immigrants
  
- prestacions socials (ajudes)
  
- fins a vint ajudes d'entrada en vivenda.
  
c) Delegació de Govern en la Comunitat Valenciana:
  
- Oficina d'estrangers a València, la qual es coordinarà amb els assessors jurídics disposats en el programa.
  
2. Càritas diocesana, contractarà un equip de professionals especialitzats per al desenvolupament d'un programa específic de sensibilització, prevenció, intervenció i assistència a les destinatàries de les accions, informació de tots els recursos disponibles, i orientació cap a la inserció laboral.
  
Tercera. Obligacions de les parts.
  
La Generalitat Valenciana juntament amb l'Ajuntament de València, d'acord amb la seua programació anual i dins de les seues possibilitats competencials i pressupostàries, dins del marc de subvencions previst en la legislació vigent, estimen l'aportació de les ajudes econòmiques en un total de 84.667,31 euros, les quals seran aportades per cada una de les institucions esmentades, d'acord amb el detall següent:
  
- Per part de la Generalitat Valenciana, a través de la Conselleria de Benestar Social 63.106,00 euros, a través de la línia de subvenció t-4965, denominada ?PI atenció prostitució València?, aplicació pressupostària 38.98.343.88.6 del pressupost de la Generalitat Valenciana per a l'exercici 2002.
  
El lliurament de l'esmentada quantia es realitzarà d'una sola vegada a la presentació per part de Càritas Diocesanes de València, dels contractes del personal de l'equip, que s'indica en la clàusula segona apartat segon, en la data anterior al 15 de novembre del 2002.
  
- Per part de l'Ajuntament de València 21.561,31 euros, a través de la línia de subvenció IB 150/313/48253 del programa pressupostari del pressupost de l'Ajuntament de València per a l'exercici 2002.
  
Les subvencions assenyalades aniran destinades al finançament de la contractació de l'equip de professionals especialitzats a què es fa referència en el número 2 de l'estipulació segona, i fer enfront de les despese generals de la posada en marxa d'este programa.
  
Quarta. Programa específic d'actuació
  
L'ONG firmant participarà juntament amb les anteriors institucions, en el disseny i en la planificació del programa específic d'actuació, i al seu torn, contractarà el personal especialitzat i els mitjans materials necessaris per a la posada en marxa d'este.
  
Este personal desenrotllarà, fonamentalment, funcions relacionades amb la sensibilització, prevenció, intervenció, assistència i acompanyament de les destinatàries de les accions, informació de tots els recursos disponibles, oferta de servici i orientació cap a la inserció laboral.
  
Per a esta finalitat, i tenint en compte els mitjans disposats, Càritas Diocesanes de València rebrà de les institucions la quantitat de 84.667,31 euros, en els imports referits en la clàusula tercera.
  
Quinta. Comissió de Seguiment
  
Es crearà una comissió tècnica de seguiment i avaluació del present conveni formada per un tècnic adscrit a cada una de les institucions i l'ONG firmants del present conveni i un representant del col·lectiu a què es destinen les actuacions. Esta comissió es reunirà cada dos mesos, amb l'objectiu d'avaluar el funcionament del programa, proposar les mesures correctores d'este i dirimir els problemes d'interpretació i d'aplicació que puguen sorgir en el desenrotllament del present conveni. no obstant això podrà ser convocada amb caràcter extraordinari per qualsevol dels seus membres.
  
Esta comissió que tindrà el caràcter d'òrgan col·legiat, designarà entre els seus membres un president i un secretari i serà d'aplicació el règim jurídic de les Administracions Públiques i del Procediment Administratiu Comú, en la redacció efectuada per la llei 4/99, de 13 de gener.
  
Sexta. Control i justificació de la subvenció.
  
La comissió de seguiment recollida en el paràgraf anterior serà la responsable del control i l'aplicació dels fons subvencionats per a l'execució del programa específic d'actuació, finançat segons el que preveu el present conveni. per a justificar estos l'ONG haurà de presentar els contractes realitzats, així com les factures dels gastos ocasionats per l'adquisició de mitjans materials necessaris per a l'execució del programa específic.
  
La justificació de les despeses originades amb ocasió de les actuacions finançades a càrrec dels fons previstos en l'estipulació tercera, s'efectuarà d'acord amb el que disposa el text refós de la Llei d'Hisenda Pública de la Generalitat valenciana i les normes que s'apliquen, en cada cas, tot tenint en compte l'origen dels fons, pels servicis de gestió econòmica de cada institució.
  
Sèptima. Conseqüències de l'incompliment
  
Correspondrà la minoració proporcional de les subvencions destinades a finançar les despeses de l'estipulació tercera, en el cas que no es justifique d'acord amb la totalitat de la subvenció concedida de forma global per qualsevol dels conceptes: contractes o adquisició de mitjans materials.
  
La Conselleria de Benestar Social procedirà al reintegrament o a la minoració quan concórreguen les causes previstes en l'article 47.9 del text refós de la Llei d'Hisenda Pública de la Generalitat Valènciana.
  
Huitena. Resolució.
  
En el cas que l'ONG firmant no procedira a realitzar les actuacions dimanants del present conveni, qualsevol de les institucions que es comprometen d'aportar els fons per al seu finançament podrà procedir a la resolució del conveni.
  
Novena. Vigència
  
El present conveni obligarà a les parts des del moment en què siga aprovat per tots els òrgans competents en cada cas i estendrà la seua vigència fins al 31 de desembre de l'any 2002.
  
Les parts, una vegada llegit el present conveni, en signen els cinc exemplars en prova de conformitat, al lloc i en la data amunt indicats, tot lliurant-se en el mateix acte, un exemplar a cada una de les parts.
  
El conseller de Benestar social,
  
RAFAEL BLASCO CASTANY
  
El delegat del Govern en la Comunitat Valenciana,
  
FRANCISCO CAMPS ORTIZ
  
El director de Càritas Diocesanes de València,
  
JOSÉ Mª DE SCALS KLEIN
  
L'alcaldessa de l'Ajuntament de València,